Rain (filme de 2008)

Rain é un filme bahamés de 2008 dirixido e escrito por Maria Govan. Esta foi unha das primeiras longametraxes rodadas integramente por cidadáns das Bahamas. Rain está entre os últimos traballos do actor Calvin Lockhart.

 Sinopse 
Unha moza bahamesa, Rain, embarca dende a Illa Ragged e marcha cara a Nassau. A morte da súa avoa obrigouna a saír e explorar o mundo pola súa conta. Cando ela chega a Nassau, as vistas da gran cidade abáfana, e axiña atopa as súas ilusións idealistas esnaquizadas cando descobre o destrutivo que se fixo o estilo de vida da súa nai. Varada nun ambiente descoñecido que a enche de medo e enfrontada a unha nai que nunca coñeceu, Rain busca desesperadamente atopar o seu propio lugar no mundo.

 Personaxes 
 CCH Pounder como Ms. Adams
 Nicki Micheaux como Glory
 Renel Brown como Rain
 Irma P. Hall como Rosalie
 Marion Bethel como Ms. Wells
 Ron Butler como The Preacher
 Margaux Dillet como Manman Magdaline
 Chrishawn Ferguson como Sinu
 Roger Gibson como Prèchè
 Trenae Johnson como Keva
 Juanita Kelly como Margo
 Calvin Lockhart como Samuel

 Produción 
Rain foi o primeiro filme dirixido por Maria Govan, que recadou o orzamento dun millón de dólares a través de investidores bahameses. ITamén foi unha das primeiras longametraxes que se produciron integramente nas Bahamas (o primeiro foi "Filthy Rich Gangster"), país que fora durante moito tempo un lugar de rodaxe para os filmes James Bond A película de Govan rodouse durante catro semanas en tres illas diferentes das Bahamas, incluíndo Nova Providencia e Eleuthera; a rodaxe tamén tivo lugar na cidade de Nova York.

 Notas 

Categoría:Filmes de 2008
Categoría:Filmes en lingua inglesa
Categoría:Filmes das Bahamas
Categoría:Filmes sobre temática LGBT das Bahamas